TARNAUTOJŲ TEISMO (antroji kolegija) SPRENDIMAS
2008 m. spalio 9 d.
Byla F‑49/06
Bart Nijs
prieš
Europos Bendrijų Audito Rūmus
„Viešoji tarnyba – Pareigūnai – Pareigų paaukštinimas – 2005 m. pareigų paaukštinimo procedūra“
Dalykas: Pagal EB 236 straipsnį ir AE 152 straipsnį pareikštas ieškinys, kuriuo B. Nijs prašo panaikinti sprendimą nepaaukštinti jo
pareigų 2005 m. ir „visus susijusius ir (arba) juo remiantis priimtus sprendimus“ ir priteisti iš Audito Rūmų visos turtinės
ir neturtinės žalos, kurią jis patyrė dėl tariamai Audito Rūmų padarytų pažeidimų, atlyginimą.
Sprendimas: Atmesti ieškinį kaip iš dalies nepriimtiną ir iš dalies nepagrįstą. Priteisti iš ieškovo visas bylinėjimosi išlaidas.
Santrauka
Procesas – Bylinėjimosi išlaidos – Išlaidos, patirtos dėl nepagrįstų arba nesąžiningų veiksmų
(Pirmosios instancijos teismo procedūros reglamento 87 straipsnio 3 dalies antra pastraipa)
Iš pareigūno, kuris pateikė ypač perdėtų kaltinimų, pagrįstų daugybe spėlionių ir prasimanymų, nesusijusių nei su ieškinio
dalyku, nei kitais teisiniais pareiškimais, ir, be to, kurio pareiškimų raštu tam tikros dalys turėjo būti išbrauktos dėl
jų šmeižikiško pobūdžio, reikia priteisti visas bylinėjimosi išlaidas pagal Pirmosios instancijos teismo procedūros reglamento
87 straipsnio 3 dalies antrą pastraipą.
(žr. 81 ir 82 punktus)